平板支撐

平板支撐又叫撐高、撐舉、棒式或撐平板，係一種強度運動，會令身體維持喺一個用力嘅姿勢，同埋要維持相當一段時間。常見嘅平板支撐係前支撐，維持掌上壓嘅姿勢，身體重量由前臂、手肘同腳趾支撐。

平板支撐都有一啲變體，似係側支撐或者係背支撐。喺彼拉提斯同瑜伽入面常練習平板支撐，喺似拳擊或其他運動嘅練習都會用到。

根據健力士世界紀錄，平板支撑嘅最耐紀錄係由美國退休老兵佐治·胡特喺2020年達成，長達8小時15分15秒。事實上早喺兩年前，胡特就已喺一場由推動世界紀錄搞嘅活動中破咗10個鐘10分鐘10秒嘅平板支撐紀錄，但當時並冇健力士世界紀錄嘅認證官在場，所以呢筆紀錄並冇被健力士世界紀錄收錄。

體育